 రూపుదిద్దుకుంటున్న పరిణామాలకి అందరికన్నా అమితంగా ఆనందించింది ఏకాంత "నీ శక్తికి నాజోహార్లు పిపీలికమనుకున్న నువ్వు ప్రపంచమంతగా విస్తరించి నీ మేధస్సుతో అనితరసాధ్యమైన సంఘటనలకి కారణమయ్యావే... ఇక మిగిలింది నా వంతు కర్తవ్యాన్ని నేను నిర్వహించడమేగా ఆ ప్రయత్నంలో నేనేమైనా కానియ్...నేను ఏ ఫలితాన్ని ఆశించి పతనానికి సిద్దపడ్డానో అది సాధించిన నీ కోసం నేను నా జీవితాన్ని పెట్టుబడిగా ఉపయోగిస్తేనేం..."
 
 పైకి లేచింది ఏకాంత కొత్త ఊపిరిని నింపుకున్న ఉద్వేగంతో.
 
                   * * *
 
 ఉదయం పదకొండు గంటల సమయం...
 
 పాపం పేరుకున్న నేలపై సూర్యకిరణాలు, వజ్రాయుధాల్లా తాకుతున్న వేళ.
 
 అసెంబ్లీకి అర్జెంటుగా వెళ్ళాల్సిన హోం మినిస్టర్ సూర్నారాయణ సీక్రెట్ రియాట్ లోని ఛాంబర్ నుంచి దూకుడుగా కారు దగ్గరికి వెళ్తుంటే పత్రికావిలేఖర్లు అడ్డం పడ్డారు...
 
 రెండు రోజులుగా పత్రికల వాళ్ళకి మొహం చాటేసి దొంగలా దాక్కుంటున్న సూర్నారాయణ ఇక్కడ ఇలా దొరికిపోవడాన్ని తట్టుకోలేక "అవతల నాకు అర్జెంటు పనులున్నాయి" అన్నడు తప్పించుకోబోతూ.
 
 "వ్యక్తిగతమైన పనులా?"
 
 అడిగింది ఆశ్రితగా తెలీడంతో మరింత కంగారుపడ్డాడు.
 
 "లేదు ప్రజాప్రతినిధినిగా ప్రజలకి సంబంధించిన పనుల్లోనే తలమునకలై వున్నాను."
 
 "ఆ ప్రజలే తల బద్దలుకొట్టుకుంటున్నారు" ఠక్కున అంది.
 
 "దేని విషయంలో?"
 
 "రాష్ట్ర శాంతిభద్రతల గురించి."
 
 "శాంతి భద్రతలకేమైంది? అంతా సుభిక్షంగానే వుందిగా?"
 
 "ఉందని మీరంటే చాలదు మినిస్టరుగారూ... ఎలా ఉందో, ఉందని వాళ్ళెందుకు నమ్మాలో సోదాహరణంగా వివరించాలి?"
 
 "ఆనక చెబుతాను."
 
 "అలా పారిపోకండి."
 
 ఆశ్రిత స్టేట్ మెంటుతో ఒళ్ళు మండిపోయింది... ఒంటరిగా దొరికితే చాచిచెంప పగలగొట్టేవాడే. అసలు తన కొంపని కూల్చటానికి నడుంకట్టిన ఈ ఆడపిల్లని ఎప్పుడో లేపేసివుంటే ఇంత రాద్దాంతం జరిగేది కాదు... వెర్రి వెంగళాయిలా చాలా తాత్సారం చేశాడు.
 
 "ఏమిటి ఆలోచిస్తున్నారు?" అడిగింది ఆమె.
 
 "నీ గురించే" నాలుక జారిన సూర్నారాయణ తొట్రుపడి "అదే నువ్వడిగిన ప్రశ్న గురించి" ఆనందు నీళ్ళు నమిలేస్తూ.
 
 "చెప్పండి..." క్షణం ఆగి అంది ఆమె "అమర్ అనబడే విద్యార్ధి కిడ్నాప్ జరిగి ఇప్పటికి చాలా రోజులైంది. స్టూడెంటు కమ్యూనిటీ అంతా అతడికోసం ఆతృతగా ఎదురుచూస్తున్నారు...ఖచ్చితంగా ఏమయ్యాడో తెలియచేస్తే రేపు ఎలక్షనులో వాళ్ళ ఓటు మీకే దక్కే అవకాశముంది".
 
 ఈ మధ్య పద్దెనిమిదేళ్ళకే ఓటు హక్కు ఇవ్వటం అన్నది ఈ క్షణంలో ఎంత అనర్ధానికి కారణమైందో గుర్తుచేసుకుని- "తప్పకుండా అమర్ ని రక్షిస్తాను" అన్నాడు.
 
 "ఎలా?"
 
 "నాకు వదిలేయండి".
 
 "కాని అంతా మీరే కిడ్నాప్ చేయించారనుకుంటున్నారు."
 
 సూర్నారాయణకి ఒళ్ళు మండిపోయింది. "నాకేం పట్టింది..."
 
 "మీ అమ్మాయి శ్వేత ప్రేమించింది కాబట్టి. అమర్ మీకు అల్లుడు కావడం మీకిష్టం లేదు కాబట్టి."
 
 "నేను నమ్మను".
 
 "మీ అమ్మాయి రాసిన ప్రేమలేఖలు..."
 
 "వద్దు" అరిచాడు తేలుకుట్టిన దొంగలా "ఆ డిటైల్స్ నాకు అవసరంలేదు."
 
 "అవసరం లేదంటే చాలదు సూర్నారాయణగారూ! అప్పుడెప్పుడో రాజేష్ అనే స్టూడెంటుని మీరు కాలేజీ క్లాస్ లోనుంచి గూండాలసాయంతో బయటికి లాక్కురావడమూ, అతడ్ని హింసించడమూ, ఆనక ఆ విద్యార్ధి ఆత్మహత్య చేసుకోవడమూ ఇంకా ప్రపంచం మరిచిపోలేదు. ఆ రాజేష్ కూడా మీ శ్వేత ప్రేమించిన అబ్బాయేనని కాలేజీ స్టూడెంట్స్ అందరికీ తెలుసు. రేపు మీ మీద కూడా ఎంక్వైరీ మొదలైతే చెప్పటానికి వందలమంది స్టూడెంట్స్ సిద్దంగా వున్నారు."
 
 అప్పటికే చెమటలు పట్టిన సూర్నారాయణ ఆశ్రిత ప్రక్కన వున్న మిగతా విలేఖర్లను చూస్తూ-
 
 "ఖండిస్తున్నాను" అన్నాడు.
 
 "ఏమిటి ఖండించేది?" మరో విలేఖరి అడిగాడు.
 
 "పోలీసుల వైఫల్యాన్ని."
 
 "పోలీసులూ అంటే సిటీ కమీషనర్ అని మీ ఉద్దేశ్యమా?"
 
 తొట్రుపడ్డాడు సూర్నారాయణ "అబ్బే....ఆయనకింద చాలామంది ఉన్నారుగా..."
 
 "ఉన్నారు సరే..." ఆశ్రిత ఇప్పుడు అసలు సిసలైన అస్త్రాన్ని సంధించాలని ప్రయత్నించింది. "కాని అందులోని ఓ ఎ.సి.పి తన తండ్రే మొన్న జరిగిన హత్యా ప్రయత్నం మొదలుకుని ఏకాంత అనబడే ఓ ఆడపిల్లని హంతకురాలని నిరూపించడం దాకా కారణమని స్టేట్ మెంటు ఇవ్వడం జరిగింది. పైగా బాంబు బ్లాస్ట్ లో చనిపోయిన మేఘనాథ్ అదే ఎ.సి.పి తో ఒకనాడు ఏకాంతను హంతకురాలిగా నిరూపించింది వివేక్ అనబడే స్టూడెంటు శవాన్ని ఆధారంగా తీసుకునే అని మరణవాంగ్మూలంలో తెలియచేశాడు. ఆ వివేక్ కూడా ఇప్పటి అమర్ లాగే ఒకనాడు మీ అమ్మాయి శ్వేతని ప్రేమించాకనే సవ్యసాచిగారిచేత చంపబడ్డాడని తండ్రిగా అప్పటి సంఘటనల్ని వివరించి..."
 
 "ఆపేయ్" కంపించిపోతున్నాడు సూర్నారాయణ.
 
 ఏ పత్రికలు తలచుకుంటే ప్రజా ప్రభుత్వాన్ని తలక్రిందులు చేయగలవో, తనకు చెందిన ఏ వివరాలు ప్రజలకి చెబితే తన ఉనిక్కే తిరుగులేని ప్రమాదం వాటిల్లుతుందో, ఏ విషయాలు వశిష్ట ద్వారా పత్రికలదాకా వెళ్ళకుండా ఈ క్షణందాకా గోప్యంగా వున్నాయో వాటిని ఇప్పుడు బహిర్గతం చేసింది ఆశ్రిత.
 
 వశిష్ట ఆ నిజాల్ని మొన్నటి ఇంటర్వ్యూలో తెలియచేయనిది సరయిన ఆధారాలు దొరక్క అయితే, తను సాక్షిగా నిలబడి విన్న వాస్తవాలను యిప్పుడు జర్నలిస్టుగా బయటికి కక్కేసింది.
 
 రాజకీయాల్లో అడుగుపెట్టడానికి ప్రజల ఓట్లు ఎంత అవసరమో, పదవిలో ఎదిగేవాడికి పోలీసుల అండ కూడా అంతే అవసరం. అయితే ఒక పోలీసు అధికారి మూలంగా పదవి కోల్పోయే పరిస్థితి వస్తే....ఆ నాయకుడికి అతడితో సఖ్యతకన్నా తనను తాను కాపాడుకోవడం ముఖ్యమయిపోతుంది.
 
 "అదే నిజమయితే మేఘనాథ్ ఇంతకాలమూ నిశ్శబ్దంగా ఎందుకు వున్నాడు?"
 
 "పిరికితనం..."
 
 "ఇప్పుడు నువ్వింత దైర్యంగా అంటున్నావూ అంటే నీ దగ్గర ఆధారాలు వున్నాయా?"
 roopudiddukuntunna parinaamaalaki andarikanna amitamgaa aanandinchindi ekanta "nee saktiki najoharlu pipilikamanukunna nuvvu prapanchamantagaa vistarinchi nee medhassutho anitarasaadhyamaina sanghatanalaki karanamayyave... ika migilindi naa vantu kartavyaanni nenu nirvahinchadamegaa aa prayatnamlo nenemaina kaniy...nenu e phalitaanni aasinchi patanaaniki siddapaddano adhi saadhinchina nee kosam nenu naa jeevitaanni pettubadigaa upayogistenem..."
 
 paiki lechindi ekanta kotta oopirini nimpukunna udvegamto.
 
                   * * *
 
 udayam padakondu gantala samayam...
 
 paapam perukunna neelapai suuryakiranaalu, vajrayudhalla taakutunna vaela.
 
 assembleeki arjentugaa vellaalsina homem minister suurnaaraayana seakret reat loni chambar nunchi dookudugaa kaaru daggariki veltunte patrikaavilekharlu addam paddaaru...
 
 rendu rojulugaa patrikala vaallaki moham chaatesi dongalaa daakkuntunna suurnaaraayana ikkada ilaa dorikipovadaanni tattukoleka "avatala naaku arjentu panulunnaayi" annadu tappinchukobothoo.
 
 "vyaktigatamaina panula?"
 
 adigindi aashritagaa teleedamtho marinta kangarupaddadu.
 
 "ledu prajaapratinidhinigaa prajalaki sambandhinchina panullone talamunakalai vunnaanu."
 
 "aa prajale tala baddalukottukuntun" takkuna andi.
 
 "deni vishayamlo?"
 
 "rashtra saantibhadratala gurinchi."
 
 "saanti bhadratalakemaindi? antaa subhikshamgaane vundigaa?"
 
 "undani meerante chaaladu ministarugaaruu... ela undo, undani vaallenduku nammaalo sodaaharanamgaa vivarinchaali?"
 
 "aanaka chebutaanu."
 
 "alaa paripokandi."
 
 aashrita state mentutho ollu mandipoyindi... ontarigaa dorikithe chachichempa pagalagottevade. asalu tana kompani koolchataaniki nadunkattina ee aadapillani eppudo lepesivunte inta raaddaantam jarigedi kaadu... verri vengalaayilaa chala taatsaaram cheshaadu.
 
 "emiti aalochistunnaaru?" adigindi aame.
 
 "nee gurinche" naaluka jaarina suurnaaraayana totrupadi "adhe nuvvadigina prasna gurinchi" aanandu neellu namilestuu.
 
 "cheppandi..." kshanam aagi andi aame "amar anabade vidyaardhi kidnap jarigi ippatiki chala rojulaindi. studentu community antaa atadikosam aatrutagaa eduruchustunnaru...khachitamgaa emayyado teliyachesthe repu elakshanulo vaalla otu meeke dakke avakaasamundi".
 
 ee madhya paddenimidellake otu hakku ivvatam annadi ee kshanamlo entha anardhaaniki kaaranamaindo gurtuchesukuni- "tappakunda amar ni rakshistaanu" annadu.
 
 "ela?"
 
 "naaku vadileyandi".
 
 "kaani antaa meere kidnap cheyinchaaranukuntunna."
 
 suurnaaraayanaki ollu mandipoyindi. "naakem pattindi..."
 
 "mee ammai shwetha preminchindi kabatti. amar meeku alludu kaavadam meekishtam ledu kabatti."
 
 "nenu nammanu".
 
 "mee ammai raasina premalekhalu..."
 
 "vaddu" arichaadu telukuttina dongalaa "aa detiles naaku avasaramledu."
 
 "avasaram ledante chaaladu suurnaaraayanagaaruu! appudeppudo rajesh ane studentuni meeru callagy class lonunchi goondaalasaayamtho bayatiki laakkuraavadamuu, atadni himsinchadamuu, aanaka aa vidyaardhi aatmahatya chesukovadamu inka prapancham marichipoledu. aa rajesh kuudaa mee shwetha preminchina abbayenani callagy students andarikee telusu. repu mee meeda kuudaa enkvairi modalaite cheppataaniki vandalamandi students siddamgaa vunnaru."
 
 appatike chematalu pattina suurnaaraayana aashrita prakkana vunna migata vilekharlanu chustuu-
 
 "khandistunnanu" annadu.
 
 "emiti khandinchedi?" maro vilekhari adigaadu.
 
 "polisula vaiphalyaanni."
 
 "poliisuluu ante city commission ani mee uddesyama?"
 
 totrupaddaadu suurnaaraayana "abbe....aayanakinda chaalaamandi unnaarugaa..."
 
 "unnaaru sare..." aashrita ippudu asalu sisalaina astraanni sandhinchaalani prayatninchindi. "kaani andulooni oo e.si.pi tana tandre monna jarigina hatya prayatnam modalukuni ekanta anabade oo aadapillani hantakuraalani niroopinchadam daka kaaranamani state mentu ivvadam jarigindi. paiga baambu blast loo chanipoyina meghanath adhe e.si.pi thoo okanadu ekaantanu hantakuraaligaa niroopinchindi vivek anabade studentu shavaanni aadhaaramgaa teesukune ani maranavaangmoolamlo teliyachesaadu. aa vivek kuudaa ippati amar lage okanadu mee ammai swetani preminchaakane savyasaachigaaricheta champabaddadani tandrigaa appati sanghatanalni vivarinchi..."
 
 "aapey" kampinchipotunnadu suurnaaraayana.
 
 e patrikalu talachukunte praja prabhutvaanni talakrindulu cheyagalavo, tanaku chendina e vivaraalu prajalaki chebithe tana unikke tiruguleni pramaadam vaatillutundo, e vishayaalu vashishta dwara patrikaladaakaa vellakunda ee kshanandaka gopyamgaa vunnayo vaatini ippudu bahirgatam chesindi aashrita.
 
 vashishta aa nijaalni monnati interviewlo teliyacheyanidi sarayina aadhaaraalu dorakka ayithe, tanu saakshigaa nilabadi vinna vaastavaalanu yippudu jarnalistugaa bayatiki kakkesindi.
 
 rajakeeyaallo adugupettadaaniki prajala otlu entha avasaramo, padavilo edigevaadiki polisula anda kuudaa anthe avasaram. ayithe oka polisu adhikari moolamgaa padavi kolpoye paristhiti vaste....aa nayakudiki atadito sakhyatakanna tananu taanu kapadukovadam mukhyamayipotundi.
 
 "adhe nijamayithe meghanath intakaalamuu nissabdamgaa enduku vunnadu?"
 
 "pirikitanam..."
 
 "ippudu nuvvinta dairyamgaa antunnavu ante nee daggara aadhaaraalu vunnaya?"